Vit skulu læra børn og ung góðan fólkaskikk á netinum. Eins og vit sum foreldur hava uppalt tey til at bera seg at í veruliga lívinum, skulu vit nú uppala tey til at taka ímóti avbjóðingunum í digitala heiminum. Tað snýr seg serliga um hugburð og um at vera ansin. Dátueftirlitið sett í 2008 fokus á økið ung og elektroniskar samskiftismiðlar. Í hesum sambandi gjørdi Dátueftirlitið ein bókling saman við KT-deplinum og Føroya Tele. Heitið á bóklinginum er TAÐ ER TÍN AVGERÐ, og evnini í bóklinginum eru um ung og nýtslu av interneti, fartelefon v. m.» Les meira Góð ráð til foreldur Sum foreldur er tað ofta trupult at vita, hvussu vit skulu bera okkum at viðvíkjandi spurninginum um børn á internetinum, og tí verða her nøkur góða ráð til foreldur endurgivin: Góðtak at elektroniskir samskiftismiðlar eru vorðnir ein partur av gerandisdegnum hjá børnum og ungum. Fartelefonin og internetið eru komin fyri at vera, og tú kanst eins væl taka í hondina á barninum og leiða tað gjøgnum vandarnar á netinum. Vís vegin–eins og í ferðsluni.» Les meira Myndir á internetinum Tað er vorðið alsamt meira vanligt, at fólkaskúlar leggja myndir av næmingum á heimasíðu skúlans. Dátueftirlitið hevur fingið fleiri fyrispurningar frá skúlum og foreldrum, sum hava spurt seg fyri, um tað er loyvt at leggja myndir av skúlabørnum út á netið.» Les meira